DA Den Europæiske Unions Tidende C 73/43

Meddelelse fra Republikken Letlands økonomiministerium angående et udbud vedrørende efterforskning og produktion af kulbrinter inden for Republikken Letlands eksklusive økonomiske zone

(2009/C 73/06)

I medfør af lov om undergrunden, kabinetsforordning nr. 597 af 4. september 2007 om prospektering, efterforskning og produktion af kulbrinter og beløb samt de nærmere bestemmelser for indbetaling af statsafgifter og kabinetsforordning nr. 594 af 21. september 2007 om fastlæggelse af områder med henblik på prospektering efter kulbrinter i henhold til tilladelse inden for Republikken Letlands eksklusive økonomiske zone giver Republikken Letlands økonomiministerium herved meddelelse om et udbud vedrørende efterforskning og produktion af kulbrinter inden for Republikken Letlands eksklusive økonomiske zone afgrænset af følgende ellipsoide (geografiske) koordinater efter WGS 84-systemet:

Toppunkt Nordlig bredde Østlig længde 1 56°10'00» 19°10'14.5« 2 56°14'59.1» 19°13'22.8« 3 56°26'59.2» 19°20'52.7« 4 56°30'00» 19°22'23« 5 56°30'00» 19°40'00« 6 56°10'00» 19°40'00«

På grundlag af artikel 3, stk. 2, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter samt afsnit 46 i den førnævnte kabinetsforordning opfordrer økonomiministeriet alle interesserede parter til at bestille et eksemplar af udbudsbestemmelserne vedrørende prospektering og produktion af kulbrinter inden for Republikken Letlands eksklusive økonomiske zone.

Type tilladelse: den udvalgte tilbudsgiver vil få udstedt en tilladelse til prospektering og produktion af kulbrinter.

Adresse og kontortid med henblik på at bestille et eksemplar af udbudsbestemmelserne: Ministry of the Economy of the Republic of Latvia, Brīvības iela 55, LV-1519, Riga, åbent på hverdage i tidsrummet 9.00 til 17.00 (GMT +2). Udbudsbestemmelserne kan bestilles inden for 30 dage fra datoen for offentliggørelse af denne meddelelse.

Omkostning ved bestilling af udbudsbestemmelserne: 350 LVL. Betalingen foretages i LVL ved overførsel af midler til Republikken Letlands økonomiministerium, registreringsnr. 90000086008, statskassen, kode TRELLV22, kontonr. LV10TREL212001C310000, med angivelse af, at det er: »Payment for tender regulations in relation to the call for tenders for hydrocarbon prospection and production within the exclusive economic zone of the Republic of Latvia« (betaling for udbudsbestemmelser i relation til udbuddet vedrørende prospektering og produktion af kulbrinter inden for Republikken Letlands eksklusive økonomiske zone). Der skal forelægges et bevis for betalingen for at få udleveret bestemmelserne.

Ansøgningsfrist: Bud kan afleveres personligt hos Republikken Letlands økonomiministeriums kundeservicecenter eller sendes med post til Ministry of the Economy of the Republic of Latvia, Brīvības iela 55, LV-1519, Riga inden for 90 dage fra datoen for offentliggørelse af denne meddelelse. Fristen for forelæggelse af ansøgninger er kl. 17.00 (GMT +2) på den 90. dag efter offentliggørelsen af denne meddelelse.

Kontaktperson: Ilze Ruško, Head of the Licence, Permit and Coordination Division, Department of Energy, Ministry of the Economy of the Republic of Latvia, tlf.: +371 67013173, e-mail: ilze.rusko@em.gov.lv. Bestil venligst udbudsbestemmelserne, inden De forelægger Deres ansøgning.